**Forslag til:**

**Inatsisartutlov om ændring af Inatsisartutlov om den gymnasiale uddannelse**

(Supplerende betingelser for optagelse på studieretninger af mere end 3 års varighed)

**§ 1**

I Inatsisartutlov om den gymnasiale uddannelse, jf. Selvstyrets lovbekendtgørelse nr. 10 af 29. september 2021, foretages følgende ændringer:

**1.** Efter § 9 indsættes:

”**§ 9 a.** Naalakkersuisut kan fastsætte regler om supplerende betingelser, udover de i §§ 8 og 9 nævnte, for optagelse på studieretninger, der varer mere end 3 år.”

**2.** I § 10, stk. 2, indsættes som 2. pkt.:

”En elev på en studieretning, der varer 4 år, der efter at have gennemført 3. G efter aftale med rektor, afbryder undervisningen i indtil 2 år, kan ved starten af 4. G fortsætte sin gymnasieuddannelse på den gymnasieskole, hvor eleven allerede er optaget, eller på en anden gymnasieskole.”

**3.** § 15, stk. 1-3, affattes således*:*

” **§ 15.** Uddannelsen organiseres i et 1. semester, der er fælles for alle elever, og et efterfølgende studieretningsforløb, som vælges af den enkelte elev blandt de forløb, som gymnasieskolerne udbyder og opretter, jf. § 29. Studieretningsforløbet udgør uddannelsens 2.-6. semester. For studieretninger, der varer 4 år, udgør studieretningsforløbet uddannelsens 2.-8. semester.
 *Stk. 2.* 1.-, 3.-, 5.- og 7. semester løber fra uddannelsesårets begyndelse til og med 31. december. 2.-, 4.-, 6. og 8. semester løber fra 1. januar til og med uddannelsesårets afslutning.
 *Stk. 3.* 1.-2. semester betegnes 1. G, 3.-4. semester betegnes 2. G, 5.-6. semester betegnes 3. G og 7.-8. semester betegnes 4. G.”

**4.** I § 53 indsættes efter stk. 1 som nyt stykke:

” *Stk. 2.* For studieretninger, der varer mere end 3 år, kan rektor nægte en elev oprykning fra 3. G til 4. G, jf. stk. 1.”

Stk. 2 bliver herefter til stk. 3.

**§ 2**

Inatsisartutloven træder i kraft den 1. januar 2025.

*Grønlands Selvstyre, den xx. xxx 2024*

Formanden for Naalakkersuisut